สวัสดีคะ ดิฉันอายุ 30 ปี ไม่กินเหล้า ไม่สูบบุหรี่ ก่อนหน้าเคยมีปัญหาติดเชื้อทางเดินปัสสาวะแต่หลังจากรักษาแล้วกลับมีปัญหาเวลาเข้าห้องน้ำฉี่เสร็จแล้ว แต่ยังรู้สึกเหมือนฉี่ยังค้างอยู่ที่ปลายท่อ ทำให้รู้สึกเหมือนปวดฉี่อยู่ตลอด บางครั้งก็รู้สึกไม่สบายท้องน้อย รู้สึกเหมือนอยากถ่ายแต่ถ่ายไม่ออกร่วมด้วย ไปตรวจฉี่ตรวจเลือดแล้วบอกปกติไม่ติดเชื้อ เป็นเพราะอะไรคะ
สวัสดีค่ะ อาการปัสสาวะแล้วรู้สึกว่าปัสสาวะค้าง ไม่สุด อาจเกิดจาก ทางเดินปัสสาวะอักเสบ ซึ่งพบได้บ่อยๆในเพศหญิง เกิดจากการกลั้นปัสสาวะบ่อยๆ และการที่เพศหญิงมีท่อปัสสาวะสั้น ทำให้เชื้อโรคเข้าไปได้ง่ายอยู่แล้ว สาเหตุอื่นๆเช่น กรวยไตอักเสบ อาจมีไข้สูงหนาวสั่น หรือมีนิ่วในทางเดินปัสสาวะ เป็นต้นเบื้องต้นไม่กลั้นปัสสาวะ ดื่มน้ำเปล่าสะอาดมากๆ งดการมีเพศสัมพันธ์ไปก่อน ถ้าปวดหน่วงท้องน้อยมาก รับประทานยาลดอาการปวดและแก้อักเสบได้ และควรไปพบแพทย์เพื่อตรวจปัสสาวะดูว่ามีการติดเชื้อจริงหรือไม่ ถ้าไม่มี ก็ให้สังเกตอาการต่อไป ถ้ายังมีอาการเป็นมากอยู่ ปฏิบัติตนตามคำแนะนำข้างต้นแล้วไม่ดีขึ้น ควรกลับไปพบแพทย์เพื่อตรวจซ้ำ